pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.แนะผู้ติดเชื้อโควิด 19 แอดไลน์สบายดีบอต เป็นช่องทางช่วยหาเตียง
วันพฤหัสบดีที่ 22 เมษายน 2564
สธ.แนะผู้ติดเชื้อโควิด 19 แอดไลน์สบายดีบอต เป็นช่องทางช่วยหาเตียง
กระทรวงสาธารณสุข เพิ่มช่องทางไลน์ @sabaideebot ช่วยผู้ติดเชื้อโควิด 19 ที่รอเตียง รองรับผู้ติดเชื้อในเขต กทม.และปริมณฑลที่เพิ่มขึ้นวันละหลายร้อยคน ทําให้สายด่วน 1668 รับสายล่าช้า แนะผู้ติดเชื้อเตรียมเอกสารยืนยันผลการตรวจหาเชื้อ เพื่อความรวดเร็วในการเ
กระทรวงสาธารณสุข เพิ่มช่องทางไลน์@sabaideebot ช่วยผู้ติดเชื้อโควิด 19 ที่รอเตียง รองรับผู้ติดเชื้อในเขต กทม.และปริมณฑลที่เพิ่มขึ้นวันละหลายร้อยคน ทําให้สายด่วน 1668 รับสายล่าช้า แนะผู้ติดเชื้อเตรียมเอกสารยืนยันผลการตรวจหาเชื้อ เพื่อความรวดเร็วในการเข้ารับรักษาในโรงพยาบาล
วันนี้ (22 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สกานต์ บุนนาค ผู้อํานวยการสถาบันเวชศาสตร์สมเด็จพระสังฆราชญาณสังวรเพื่อผู้สูงอายุ กรมการแพทย์ แถลงข่าวว่า ขอขอบพระคุณท่านนายกรัฐมนตรีที่ห่วงใยปัญหาสายด่วน 1668 ขัดข้องให้บริการประชาชนไม่ทันกับจํานวนที่โทรเข้ามา และขอโทษประชาชนที่ไม่ได้รับความสะดวก ต้องรอสายนานทั้งนี้ สายด่วน 1668 เปิดขึ้นเฉพาะกิจรวบรวมบุคลากรทางการแพทย์มาช่วยรับสาย คัดกรองให้คําแนะนําแก่ผู้ติดเชื้อรวมทั้งหาเตียงที่เหมาะสมให้ผู้ติดเชื้อในเขต กทม.และปริมณฑล
โดยได้เริ่มเปิดดําเนินการเมื่อวันที่ 10 เมษายน 2564 พบว่าประชาชนที่ติดเชื้อให้ความสนใจโทรมาขอรับคําปรึกษาและให้ช่วยหาเตียงแล้วกว่า 3,400 ครั้ง ในจํานวนนี้เป็นผู้ติดเชื้อที่ขอเตียง 1,733 ราย โดยผู้ป่วยกลุ่มสีแดงและสีเขียวมีโรงพยาบาลรับเข้ารักษาเกือบทั้งหมดแล้ว ยังเหลือรอเตียง 442 ราย ที่ส่วนใหญ่เป็นกลุ่มสีเหลืองและมีบางส่วนที่ไม่มีเอกสารยืนยันทางห้องปฏิบัติการ ทําให้ถึงแม้ว่ามีโรงพยาบาลรับชื่อไปแล้ว แต่ยังไม่สามารถนอนโรงพยาบาลได้ เพราะหากตรวจมาจากวิธีที่ไม่มาตรฐานอาจเป็นผลบวกลวง คือไม่ได้ติดเชื้อจริง เมื่อเข้าไปนอนรวมกับผู้ติดเชื้อจะอันตราย ดังนั้น ทําให้เกิดความล่าช้าในการหาเอกสารยืนยัน ขอให้ผู้ติดเชื้อเตรียมเอกสารยืนยันผลการตรวจทางห้องปฏิบัติการให้พร้อม เพื่อความสะดวกรวดเร็วในการเข้ารับบริการ
นายแพทย์สกานต์ กล่าวต่อว่า สําหรับผู้ติดเชื้อจะมีการคัดกรองแบ่งอาการออกเป็น 3 กลุ่ม คือ กลุ่มสีเขียว ไม่มีอาการ หรือมีอาการเล็กน้อย เช่น ไข้ ไอ น้ํามูก ตาแดง ผื่นขึ้น จะส่งเข้ารับการรักษาในรพ.สนามหรือHospitelกลุ่มสีเหลือง คือ มีอาการไม่รุนแรง แต่มีเหนื่อยหอบ หายใจเร็ว และในกลุ่มสีแดง มีอาการหอบ เหนื่อย หายใจลําบากปอดอักเสบรุนแรง มีภาวะปอดบวม 2 กลุ่มนี้รับไว้รักษาในโรงพยาบาลทั้งหมด
อย่างไรก็ตาม จากการทํางาน 12 วันของสายด่วน 1668 ได้พบข้อขัดข้องและดําเนินการแก้ไขมาโดยตลอดทั้งการเพิ่มคู่สายเป็น 20 คู่สาย ระดมแพทย์ พยาบาล เจ้าหน้าที่ที่สามารถให้คําปรึกษา คัดกรองผู้ติดเชื้อเบื้องต้นได้จากรพ.ในสังกัดกรมการแพทย์ทั่วประเทศ รวมถึงเพิ่มช่องทางไลน์@sabaideebot เมื่อลงทะเบียนจะมี ทีมติดตามให้ความช่วยเหลือตามข้อมูลที่ให้ไว้ โดยความร่วมมือจากทั้ง 3 สายด่วน 1668 ,1669 และ1330
*************************************** 22 เมษายน 2564
รัฐบาลไทย-ข่าวทำเนียบรัฐบาล-ดีอีเอส ร่วมเปิดงานวัน Girls in ICT Day 2021
วันพฤหัสบดีที่ 22 เมษายน 2564
ดีอีเอส ร่วมเปิดงานวัน Girls in ICT Day 2021
ดีอีเอส ร่วมเปิดงานวัน Girls in ICT Day 2021
ดีอีเอสร่วมพิธีเปิดงานเฉลิมฉลองวันGirls in ICT Day 2021ชูวิสัยทัศน์ต่อยอดโครงสร้างพื้นฐานอินเทอร์เน็ตฟรีทั่วประเทศหนุนคนไทยทุกกลุ่มเข้าถึงดิจิทัลส่งเสริมเด็กหญิงสนใจอาชีพมาแรง4สาขาทั้งด้านวิทยาศาสตร์เทคโนโลยีวิศวกรรมศาสตร์และคณิตศาสตร์(STEM)
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าวันนี้(22เม.ย. 64)ได้เข้าร่วมในพิธีเปิดงานเฉลิมฉลองวันGirls in ICT Day 2021ในประเทศไทย ซึ่งจัดโดยสหภาพโทรคมนาคมระหว่างประเทศ(ITU)ร่วมกับกระทรวงดิจิทัลฯและหน่วยงานพันธมิตรทั้งหน่วยงานภาครัฐองค์กรระหว่างประเทศภาคเอกชนรวมถึงสถาบันการศึกษาได้แก่กระทรวงศึกษาธิการสํานักงานกสทช.สหประชาชาติ(UNESCAP, UNESCO, UNICEFและUN Women)องค์การโทรคมนาคมแห่งเอเชียและแปซิฟิก(APT)เป็นต้น
โดยในโอกาสนี้ดีอีเอสได้นําเสนอถึงความสําคัญของเทคโนโลยีดิจิทัลโดยเฉพาะในช่วงโรคระบาดโควิด-19ซึ่งถือเป็นเครื่องมือสําคัญในการเข้าถึงความรู้ที่สะดวกรวดเร็วและที่ผ่านมารัฐบาลไทยได้ให้ความสําคัญในการพัฒนาโครงสร้างพื้นฐานด้านICTเพื่อให้มีอินเทอร์เน็ตฟรีครอบคลุมทั่วประเทศและลดความเหลื่อมล้ําของประชาชนทุกกลุ่มทุกเพศในการเข้าถึงเทคโนโลยีดิจิทัลรวมถึงช่วยส่งเสริมให้เยาวสตรีสนใจการศึกษาและประกอบอาชีพด้านวิทยาศาสตร์เทคโนโลยีวิศวกรรมศาสตร์และคณิตศาสตร์(STEM)ให้มากขึ้น
ทั้งนี้ITUได้กําหนดให้วันพฤหัสบดีในสัปดาห์ที่4ของเดือนเมษายนทุกปีเป็นวันInternational Girls in ICT Dayทั่วโลกเพื่อส่งเสริมความเสมอภาคหญิงชายและเสริมสร้างศักยภาพสตรีด้านSTEMโดยได้ร่วมมือกับประเทศสมาชิกในทุกภูมิภาคจัดกิจกรรมเพื่อเฉลิมฉลองวันดังกล่าวและปีนี้เป็นการเฉลิมฉลองครบรอบ10ปีของการจัดกิจกรรมดังกล่าว
“นับเป็นการสานต่อความร่วมมือที่ดีอีเอสได้เคยจัดการฝึกอบรมและได้เข้าร่วมการเฉลิมฉลองวันGirls in ICT Dayเป็นประจําทุกปีอีกทั้งITUให้ความสําคัญกับการจัดกิจกรรมนี้ร่วมกับรัฐบาลไทยเพื่อเป็นการส่งเสริมความพันธ์อันดีร่วมกัน”นางสาวอัจฉรินทร์กล่าว
สําหรับกิจกรรมปีนี้จะจัดต่อเนื่องไปจนถึงเดือนพฤษภาคม2564โดยเฉพาะการฝึกอบรมออนไลน์ด้านทักษะดิจิทัลได้แก่
1. Women ICT Frontier Initiative
2.ปัญญาประดิษฐ์(Artificial Intelligence)
3.ความมั่นคงปลอดภัยทางไซเบอร์(Cybersecurity)
4.เทคโนโลยีอุบัติใหม่(Emerging Technologies)และ
5. Technology for Good Online Challenge
สนใจรายละเอียดเพิ่มเติมเข้าไปที่
https://www.girlsinict-asiapacific.com/
***********
รัฐบาลไทย-ข่าวทำเนียบรัฐบาล-ปลัด สธ.ให้กำลังใจ รพ.นครปฐม เปิดบริการได้ตามปกติ แม้บุคลากรบางส่วนติดโควิด 19
วันพฤหัสบดีที่ 22 เมษายน 2564
ปลัด สธ.ให้กําลังใจ รพ.นครปฐม เปิดบริการได้ตามปกติ แม้บุคลากรบางส่วนติดโควิด 19
ปลัดกระทรวงสาธารณสุข ชื่นชมบุคลากรโรงพยาบาลนครปฐม แก้ไขสถานการณ์และควบคุมโรคได้ดี ไม่กระทบงานบริการผู้ป่วย แม้พบบุคลากรติดโควิด 19 ถึง 13 ราย และต้องกักตัวอีกหลายราย เตรียมเปิดโรงพยาบาลสนามเพิ่มเติม 150 เตียง และขยายเตียงไอซียูเพิ่มอีก 10-15 เตียง
วันนี้ (22 เมษายน 2564) ที่ จ.นครปฐม นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวภายหลังตรวจเยี่ยมการดําเนินงานควบคุมโรคโควิด 19 ของโรงพยาบาลนครปฐม ว่า วันนี้เดินทางมาตรวจเยี่ยมและให้กําลังใจบุคลากรทางการแพทย์โรงพยาบาลนครปฐม ซึ่งเป็นโรงพยาบาลหลักในการดูแลผู้ติดเชื้อโควิด 19 ของจังหวัด มีเตียงรองรับผู้ติดเชื้อทุกประเภท ทั้งเตียงไอซียู ห้องแยกผู้ป่วยความดันลบ รวมทั้งหอผู้ป่วยโควิดรวม (Cohort Ward) และโรงพยาบาลสนาม รวม 415 เตียง โดยมีแผนจะขยายโรงพยาบาลสนามเพิ่มอีก 150 เตียง และเตียงไอซียูอีก 10-15 เตียง
นายแพทย์เกียรติภูมิ กล่าวว่า การระบาดในระลอกใหม่ตั้งแต่วันที่ 1 เมษายน 2564 จังหวัดนครปฐม มีผู้ติดเชื้อสะสมประมาณ 340 ราย ส่วนใหญ่เป็นกลุ่มวัยรุ่นและวัยทํางานช่วงอายุ 11-30 ปี ปัจจัยเสี่ยงช่วงแรกมาจากสถานบันเทิง ช่วงหลังเป็นการติดเชื้อในครอบครัว โดยพบการระบาดเป็นกลุ่มก้อน 3 กลุ่ม คือ จากสถานบันเทิงที่ศาลายาพบ 10 ราย ในโรงเรียนเอกชนพบ 24 ราย และในบุคลากรทางการแพทย์โรงพยาบาลนครปฐม 13 ราย ซึ่งเป็นการติดเชื้อจากการไปสถานที่เสี่ยง 7 ราย สัมผัสใกล้ชิดผู้ติดเชื้อ 4 ราย และติดเชื้อขณะทํางาน 2 ราย
ทั้งนี้ ภายหลังพบบุคลากรติดเชื้อและบางส่วนต้องกักตัว โรงพยาบาลนครปฐมได้ปรับระบบบริการโดยลดบริการบางส่วนที่ไม่เร่งด่วน เพื่อความปลอดภัยของประชาชน เช่น เปิดให้บริการระบบการแพทย์ทางไกลการจัดส่งยาถึงบ้าน บริการเจาะเลือดส่งตรวจทางห้องปฏิบัติการนอกโรงพยาบาล การเลื่อนนัดผู้ป่วยที่ไม่เร่งด่วน เป็นต้นรวมทั้ง ได้จัดโซนการทํางานตามความเสี่ยง แบ่งทีมการทํางานเพื่อลดการสัมผัส และเข้มมาตรการป้องกันโรคทําให้สามารถควบคุมโรคได้และกลับมาให้บริการตามปกติแล้ว
“ต้องให้กําลังและชื่นชมเจ้าหน้าที่ทุกคนของโรงพยาบาลนครปฐม ที่สามารถบริหารจัดการแก้ไขสถานการณ์ได้เป็นอย่างดี ไม่กระทบกับงานบริการผู้ป่วย กระทรวงสาธารณสุขพร้อมให้การสนับสนุนอุปกรณ์ เวชภัณฑ์ทางการแพทย์ และยาฟาวิพิราเวียร์ให้โรงพยาบาลนครปฐมเพื่อให้สามารถดูแลผู้ป่วยได้อย่างต่อเนื่องโดยวันที่ 24 เมษายนนี้จะมียาฟาวิพิราเวียร์เข้ามาในประเทศอีก 2 ล้านเม็ด พร้อมกระจายเพื่อสนับสนุนโรงพยาบาลทุกแห่งใช้ในการดูแลผู้ป่วยต่อไป” นายแพทย์เกียรติภูมิกล่าว
*************************************** 22 เมษายน 2564
รัฐบาลไทย-ข่าวทำเนียบรัฐบาล-ดีอีเอส นำระบบ ITAS ประเมินคุณธรรมและความโปร่งใสในองค์กร
วันพฤหัสบดีที่ 22 เมษายน 2564
ดีอีเอส นําระบบ ITAS ประเมินคุณธรรมและความโปร่งใสในองค์กร
ดีอีเอส นําระบบ ITAS ประเมินคุณธรรมและความโปร่งใสในองค์กร
เมื่อวันที่22เมษายน2564นายภูเวียงประคํามินทร์รองปลัดกระทรวงดิจิทัลเพื่อเศรษฐกิจและสังคมประธานการประชุมคณะทํางานดําเนินการประเมินคุณธรรมและความโปร่งใสในการดําเนินงานของหน่วยงานภาครัฐประจําปีงบประมาณพ.ศ.2564ครั้งที่2/2564ของสํานักงานปลัดกระทรวงดิจิทัลเพื่อเศรษฐกิจและสังคมณห้องประชุม802ชั้น8สํานักงานปลัดกระทรวงดิจิทัลเพื่อเศรษฐกิจและสังคม โดยที่ประชุมได้พิจารณาเกี่ยวกับหลักฐาน/เอกสารเบื้องต้นในการตอบแบบตรวจการเปิดข้อมูลสาธารณะประกอบตัวชี้วัดของการประเมินคุณธรรมและความโปร่งใสในการดําเนินงานของหน่วยงานภาครัฐประจําปี2564พร้อมรายงานผลการดําเนินงานในการกรอกข้อมูลและการตอบแบบสํารวจฯในระบบITAS ได้แก่แบบวัดการรับรู้ของผู้มีส่วนได้ส่วนเสียภายในองค์กรและภายนอกองค์กร สําหรับแนวทางการประเมินคุณธรรมและความโปร่งใสในการดําเนินงานของหน่วยงานภาครัฐ( ITA )เป็นการเตรียมความพร้อมและสร้างความเข้าใจในการประเมินคุณธรรมและความโปร่งใสในการดําเนินงานของกระทรวงดิจิทัลฯให้เกิดประสิทธิภาพสูงสุดลดปัญหาในปีถัดไป ซึ่งจะช่วยยกระดับคุณธรรมและความโปร่งใสในการดําเนินงานของหน่วยงาน
************
รัฐบาลไทย-ข่าวทำเนียบรัฐบาล-“อนุทิน” คาด 2-3 สัปดาห์โควิดเริ่มลดลง พร้อมให้กำลังใจบุคลากร
วันพฤหัสบดีที่ 22 เมษายน 2564
“อนุทิน” คาด 2-3 สัปดาห์โควิดเริ่มลดลง พร้อมให้กําลังใจบุคลากร
รองนายกรัฐมนตรีและรัฐมนตรีว่าการกระทรวงสาธารณสุข เผยระบบสาธารณสุขทั่วประเทศสามารถคุมโรคโควิด 19 ได้ คาด 2-3 สัปดาห์จะเริ่มลดลง พร้อมให้กําลังใจบุคลากรอย่างเต็มที่ในการดูแลผู้ป่วยและควบคุมโรคยันนายกฯ ไม่ได้ตําหนิสายด่วน 1668
วันนี้ (22 เมษายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ว่า ขณะนี้ สถานการณ์โรคโควิด 19 ถือว่าเป็นไปตามที่คาดการณ์ไว้ หลายฝ่ายได้ช่วยกันทํางานเพื่อควบคุมการระบาดของโรคโควิด 19 อย่างดีที่สุด ระบบสาธารณสุขทั่วประเทศสามารถคุมสถานการณ์ได้ที่สําคัญคือ ความร่วมมือของประชาชน จํานวนผู้ติดเชื้อเริ่มนิ่ง หากผ่านพ้นวงรอบการระบาดเดือนเมษายนประมาณ 2-3 สัปดาห์ คาดว่าจะกลับเป็นปกติ สําหรับบุคลากรทางการแพทย์และสาธารณสุขด่านหน้าจะได้รับวัคซีนโควิด 19 ครบถ้วนภายในสัปดาห์นี้ ย้ําว่าแม้จะรับวัคซีนแล้วยังต้องป้องกันตนเองอย่างเต็มที่ เนื่องจากยังมีโอกาสติดเชื้อได้ วัคซีนจะช่วยลดความรุนแรงและการเสียชีวิต ทั้งนี้ ขอให้กําลังใจบุคลากรทางการแพทย์ร่วมกันอดทนฟันฝ่าอุปสรรคโรคโควิด 19 ไปด้วยกัน
“ไม่เฉพาะรัฐมนตรีและปลัดที่ให้กําลังใจ ประชาชนทุกคนก็เป็นกําลังใจให้บุคลากรทางการแพทย์และสาธารณสุขอย่างเต็มที่ ทุกคนพร้อมลุยงานสู้โควิดเพื่อประชาชน ยังไม่เห็นบุคลากรคนไหนที่ไม่เข้าไปดูแล ไม่ไปรักษาผู้ป่วยเลย มีแต่พร้อมเข้าไปเสริมช่วยทํางาน เมื่อตั้ง รพ.สนาม โรงพยาบาลในพื้นที่อื่นที่มีการระบาดน้อยก็จัดแพทย์ พยาบาล เภสัชกร และบุคลากรจิตอาสาผลัดเวรกันไปสนับสนุน นี่คือสปิริตของบุคลากร” นายอนุทินกล่าว
นายอนุทินกล่าวต่อว่า ภายใน 1-2 วันนี้ จะมียารักษาโรคโควิด 19 ฟาวิพิราเวียร์เข้ามาอีก 2 ล้านเม็ด และมีการบริหารจัดการระหว่างองค์การเภสัชกรรมและผู้ใช้ยาให้มีความเพียงพอกับทุกสถานการณ์ที่เกิดขึ้นแต่ละวัน ส่วนกรณีสายด่วน 1668 ที่สายอาจไม่ว่าง นายกรัฐมนตรีไม่ได้ตําหนิ เพียงแต่ให้ช่วยดูปัญหาดังกล่าว ซึ่งเราก็พยายามปรับปรุงเพิ่มคู่สาย ตอนนี้คนโทรเข้ามาจํานวนมาก เนื่องจากคนสงสัยติดเชื้อหรือติดเชื้อแล้วก็อยากคุยกับแพทย์ให้มากที่สุด แต่ละสายจําเป็นต้องใช้เวลาในการพูดคุย ทําความเข้าใจ และให้คําแนะนํา อาจติดสายอื่นอยู่ การไม่ได้รับสายก็มีเหตุผล โดยอธิบดีกรมการแพทย์จะไปบริหารจัดการเรื่องนี้ ส่วนการวิพากษ์วิจารณ์นั้น บุคลากรที่รับสายก็เข้าใจว่าช่วงนี้ประชาชนอาจเครียด เราก็พยายามทําให้ดีที่สุด
*************************************** 22 เมษายน 2564
รัฐบาลไทย-ข่าวทำเนียบรัฐบาล-ดีอีเอส หนุน สดช.เปิดรับข้อเสนอโครงการหรือกิจกรรมด้านดิจิทัล ปี 2564 ครั้งที่ 1 ตั้งแต่วันนี้ จนถึง 31 พฤษภาคม 2564
วันพฤหัสบดีที่ 22 เมษายน 2564
ดีอีเอส หนุน สดช.เปิดรับข้อเสนอโครงการหรือกิจกรรมด้านดิจิทัล ปี 2564 ครั้งที่ 1 ตั้งแต่วันนี้ จนถึง 31 พฤษภาคม 2564
ดีอีเอส หนุน สดช.เปิดรับข้อเสนอโครงการหรือกิจกรรมด้านดิจิทัล ปี 2564 ครั้งที่ 1 ตั้งแต่วันนี้ จนถึง 31 พฤษภาคม 2564
สํานักงานคณะกรรมกรรมการดิจิทัลเพื่อเศรษฐกิจและสังคมแห่งชาติ(สดช.)โดยกองทุนพัฒนาดิจิทัลเพื่อเศรษฐกิจและสังคมหน่วยงานในสังกัดกระทรวงดิจิทัลเพื่อเศรษฐกิจและสังคม(ดีอีเอส)เปิดรับข้อเสนอโครงการหรือกิจกรรมประจําปีงบประมาณพ.ศ. 2564ครั้งที่1ตั้งแต่วันที่22เมษายนพ.ศ.2564เวลา8.30น.ถึงวันที่31พฤษภาคมพ.ศ.2564เวลา16.30น.ตามกรอบนโยบาย6ด้านโดยผู้สนใจยื่นขอรับทุนและศึกษารายละเอียดเพิ่มเติมผ่านเว็บไซต์https://defund.onde.go.th
**************
รัฐบาลไทย-ข่าวทำเนียบรัฐบาล-ความคืบหน้าของโครงการเราชนะ ณ วันที่ 22 เมษายน 2564
วันพฤหัสบดีที่ 22 เมษายน 2564
ความคืบหน้าของโครงการเราชนะ ณ วันที่ 22 เมษายน 2564
ความคืบหน้าของโครงการเราชนะ (โครงการฯ) ณ วันที่ 22 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,301 ล้านบาท
ความคืบหน้าของโครงการเราชนะ (โครงการฯ) ณ วันที่ 22 เมษายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐ จํานวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมา จํานวน 73,301 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่ง และกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติเบื้องต้นและยืนยันการใช้สิทธิ์ร่วมโครงการฯ แล้ว จํานวน 16.8 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมา จํานวน 113,427 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จํานวน 2.3 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จํานวน 14,330 ล้านบาท ทําให้มีผู้ได้รับสิทธิ์ในโครงการฯ แล้ว รวมทั้งสิ้นจํานวน 32.8 ล้านคน คิดเป็นมูลค่าการใช้จ่ายหมุนเวียนในระบบเศรษฐกิจไทยแล้วกว่า 201,058 ล้านบาท ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการฯ รวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการฯ จํานวนทั้งสิ้นมากกว่า 1.3 ล้านกิจการ
รัฐบาลไทย-ข่าวทำเนียบรัฐบาล-นายกฯ พอใจ เจรจานำเข้าวัคซีน สปุ๊ตนิค วี (Sputnik V) คืบหน้า รัสเซียตอบรับแล้ว
วันพฤหัสบดีที่ 22 เมษายน 2564
นายกฯ พอใจ เจรจานําเข้าวัคซีน สปุ๊ตนิค วี (Sputnik V) คืบหน้า รัสเซียตอบรับแล้ว
นายกฯ พอใจ เจรจานําเข้าวัคซีน สปุ๊ตนิค วี (Sputnik V) คืบหน้า รัสเซียตอบรับแล้ว
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ตามที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้กระทรวงการต่างประเทศของไทย เจรจาหารือกับรัฐบาลสหพันธรัฐรัสเซียโดยตรง เรื่องการจัดหาวัคซีน สปุ๊ตนิค วี (Sputnik V) เพิ่มมาอย่างต่อเนื่องในช่วงเวลาที่ผ่านมาในรูปแบบรัฐต่อรัฐนั้น
นายกรัฐมนตรีได้รับทราบรายงานว่า ขณะนี้กระทรวงการต่างประเทศได้รับคําตอบจากสหพันธรัฐรัสเซียเป็นที่เรียบร้อยแล้วว่า ประธานาธิบดี วลาดีมีร์ ปูติน ยินดีให้การสนับสนุนรัฐบาลไทยในเรื่องดังกล่าว เนื่องด้วยไทยและรัสเซียมีความสัมพันธ์ที่ดีมาอย่างยาวนาน และมีความสัมพันธ์ที่ดีขึ้นอย่างต่อเนื่องกับรัฐบาลไทยในปัจจุบัน
......................
รัฐบาลไทย-ข่าวทำเนียบรัฐบาล-ประเทศไทยได้รับการยกย่องให้เป็นผู้บุกเบิกตลาดตราสารหนี้สีเขียวของภาครัฐในปี 2020 จาก Climate Bonds Initiative (CBI)
วันพฤหัสบดีที่ 22 เมษายน 2564
ประเทศไทยได้รับการยกย่องให้เป็นผู้บุกเบิกตลาดตราสารหนี้สีเขียวของภาครัฐในปี 2020 จาก Climate Bonds Initiative (CBI)
ประเทศไทยได้รับการยกย่องในฐานะผู้บุกเบิกตลาดพันธบัตรสีเขียวของภาครัฐจากการออกพันธบัตรรัฐบาลเพื่อความยั่งยืน (Sustainability Bond) โดยได้รับรางวัล Sovereign Green Market Pioneer จาก Climate Bonds Initiative (CBI) ในงาน Climate Bonds Awards ครั้งที่ 6
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า ประเทศไทยได้รับการยกย่องในฐานะผู้บุกเบิกตลาดพันธบัตรสีเขียวของภาครัฐจากการออกพันธบัตรรัฐบาลเพื่อความยั่งยืน (Sustainability Bond) โดยได้รับรางวัล Sovereign Green Market Pioneer จาก Climate Bonds Initiative (CBI) ในงาน Climate Bonds Awards ครั้งที่ 6 ซึ่งเป็นรางวัลที่มอบให้แก่หน่วยงานและรัฐบาลเพื่อแสดงถึงความพยายามและความสําเร็จจากการระดมทุนภายใต้กรอบความยั่งยืนในปี 2020 ที่มีอิทธิพลในระดับสาขาและภูมิภาคต่อการจัดหาเงินทุนที่มีส่วนในการช่วยลดการปล่อยมลพิษตามความตกลงปารีส (Paris Agreement) ซึ่งรางวัลที่ได้รับในครั้งนี้ถือเป็นรางวัลที่ 6 ของพันธบัตรเพื่อความยั่งยืนที่ออกโดยรัฐบาลไทย
โดย CBI เป็นองค์กรที่ไม่แสวงหาผลกําไรจากสหราชอาณาจักรที่ผลักดันการระดมทุนเชิงอนุรักษ์สิ่งแวดล้อม เพื่อสังคม และธรรมภิบาล ซึ่งการได้รับรางวัลจาก CBI ของไทยในครั้งนี้เป็นการแสดงให้เห็นว่าการดําเนินการออกพันธบัตรเพื่อความยั่งยืนโดย สบน. ที่ผ่านมาเป็นไปตามมาตรฐานและยังได้รับการยอมรับจากหน่วยงานสากลในต่างประเทศ โดยเป็นส่วนสําคัญในการยกระดับการออกตราสารของรัฐบาลให้เป็นสากลและสร้างความเชื่อมั่นให้แก่ผู้ลงทุนทั้งในและต่างประเทศนอกจากนี้ ยังเป็นการตอกย้ําจุดยืนและความร่วมมือของไทยกับประเทศภาคีนานาชาติในความพยายามแก้ไขปัญหาด้านสิ่งแวดล้อม
ทั้งนี้ สบน. ขอขอบคุณCBI นักลงทุนและผู้มีส่วนเกี่ยวข้องที่เข้ามามีส่วนร่วมให้การออกพันธบัตรเพื่อความยั่งยืนของรัฐบาลที่ผ่านมาด้วยดีสบน. ยังมีความมุ่งมั่นที่จะต่อยอดความสําเร็จโดยการขยายสาขาและโครงการด้านสังคมและสิ่งแวดล้อมที่เข้าข่ายการได้รับสนับสนุนจากการออกพันธบัตรเพื่อความยั่งยืนและหวังเป็นอย่างยิ่งว่าจะได้รับการสนับสนุนจากผู้ร่วมตลาดเพื่อส่งเสริมการพัฒนาตลาดตราสารหนี้ไทยยิ่งขึ้น
https://events.climatebonds.net/awards
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5821 หรือ 5817
รัฐบาลไทย-ข่าวทำเนียบรัฐบาล-นายกฯ สั่งแก้ปัญหาระบบรับ-ส่ง ผู้ป่วยโควิด โดยเร็ว เร่งบูรณาการฐานข้อมูลอย่างเป็นระบบ
วันพฤหัสบดีที่ 22 เมษายน 2564
นายกฯ สั่งแก้ปัญหาระบบรับ-ส่ง ผู้ป่วยโควิด โดยเร็ว เร่งบูรณาการฐานข้อมูลอย่างเป็นระบบ
นายกฯ สั่งแก้ปัญหาระบบรับ-ส่ง ผู้ป่วยโควิด โดยเร็ว เร่งบูรณาการฐานข้อมูลอย่างเป็นระบบ
เมื่อวันที่ 22 เม.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม รับทราบถึงปัญหาการรับส่งผู้ติดเชื้อโควิด-19 เพื่อทําการรักษาในสถานพยาบาล โรงพยาบาลสนาม และรวมถึงเข้ารับการรักษาในสถานพยาบาลที่เป็นโรงแรม (Hospitel) ทั้งจากการรายงานของกระทรวงสาธารณสุข การได้รับเรื่องร้องเรียนโดยตรง รวมถึงจากโซเชียลมีเดีย ซึ่งนายกรัฐมนตรีไม่ได้นิ่งนอนใจ จึงได้สั่งการให้กระทรวงสาธารณสุข และหน่วยงานที่เกี่ยวข้อง เร่งแก้ไขปัญหาดังกล่าวอย่างเร่งด่วน
โดยเฉพาะกรณีตรวจพบผู้ติดเชื้อโควิด-19 ให้เร่งประสานบูรณาการส่งตัวผู้ป่วยเข้ารับการรักษา ภายใต้การดูแลของบุคลากรทางการแพทย์โดยเร็ว ในกรณีที่อยู่ในระว่างรอรับตัว ต้องแจ้งแนวทางปฏิบัติของผู้ติดเชื้อโควิด-19 ให้ทราบอย่างชัดแจน
น.ส.ไตรศุลี กล่าวว่า ทั้งนี้ นายกรัฐมนตรี กําชับให้ทุกหน่วยงานที่เกี่ยวข้อง ประสานบูรณาการข้อมูลกันอย่างเป็นระบบ ไม่ว่าจะเป็น สถานพยาบาลที่ดําเนินการตรวจหาเชื้อโควิด-19 ทั้งของภาครัฐและเอกชน ไปจนถึงสถานพยาบาล โรงพยาบาลสนาม รวมถึง Hospitel พร้อมกําชับให้แก้ไขปัญหาสายด่วนในการจัดหาเตียง หลังจากที่ก่อนหน้านี้ทราบว่าบุคลากรไม่เพียงพอ จึงได้แก้ไขปัญหาเป็นการด่วน เพื่ออํานวยความสะดวกแก่ประชาชน
น.ส.ไตรศุลี กล่าวว่า สําหรับกระบวนการขนส่งผู้ป่วย โดยกระทรวงสาธารณสุขและหน่วยงานที่เกี่ยวข้องได้ดําเนินการมาเป็นอย่างดี ขณะเดียวกัน นายกรัฐมนตรีและ รมว.กลาโหม ก็ได้สั่งการให้กระทรวงกลาโหม อํานวยความสะดวกในส่วนนี้ ด้วยการนํายานพานะในกองทัพ ในช่วยในการขนส่งผู้ป่วยด้วย ซึ่งจะช่วยให้การข่นส่งผู้ป่วยเป็นไปอย่างรวดเร็ว และมีประสิทธิภาพมากขึ้น
น.ส.ไตรศุลี กล่าวว่า นายกรัฐมนตรี เน้นย้ําให้ประชาชนเกิดความมั่นใจว่า ประชาชนจะได้รับการดูแลเป็นอย่างดี โดยรัฐบาลระดมทุกสรรพกําลังในการแก้ไขสถานการณ์การระบาดในครั้งนี้ ขอความร่วมมือประชาชนให้ช่วยกันระมัดระวังตนเอง หลีกเลี่ยงการเดินทางโดยไม่จําเป็น เว้นระยะห่างทางสังคม สวมใส่หน้ากากอนามัย ตรวจสอบตนเองอย่างสม่ําเสมอ เชื่อว่าประเทศไทยจะผ่านสถานการณ์นี้ไปได้โดยเร็ว เมื่อทุกคนร่วมแรงร่วมใจกัน
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงเกษตรฯ ประชุมคณะกรรมการพัฒนาเกลือทะเลไทย ครั้งที่ 2/2564
วันพฤหัสบดีที่ 22 เมษายน 2564
กระทรวงเกษตรฯ ประชุมคณะกรรมการพัฒนาเกลือทะเลไทย ครั้งที่ 2/2564
กระทรวงเกษตรฯ ประชุมคณะกรรมการพัฒนาเกลือทะเลไทย ครั้งที่ 2/2564
วันพฤหัสบดีที่ 22 เมษายน 2564 นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เป็นประธานการประชุมคณะกรรมการพัฒนาเกลือทะเลไทย ครั้งที่ 2/2564 โดยมีนายอําพันธุ์ เวฬุตันติ รองปลัดกระทรวงเกษตรและสหกรณ์ ในฐานะรองประธานคณะกรรมการฯ เข้าร่วม พร้อมด้วยผู้แทนหน่วยงานภาคีและผู้แทนเกษตรกรเข้าร่วมประชุม ผ่าน VDO Conference จากห้องประชุม 123 กระทรวงเกษตรและสหกรณ์ ซึ่งที่ประชุมได้รับทราบความก้าวหน้าการดําเนินงานที่เกี่ยวข้องด้านเกลือทะเลไทย ดังนี้ 1) ผลการขึ้นทะเบียนเกษตรกรผู้ทํานาเกลือสมุทร ประจําปี 2563 มีเกษตรกรขึ้นทะเบียน จํานวน 650 ครัวเรือน 1,150 แปลง พื้นที่การผลิต จํานวน 25,707.88 ไร่
2) กระทรวงเกษตรและสหกรณ์ได้ออกระเบียบกระทรวงเกษตรและสหกรณ์ เรื่อง หลักเกณฑ์การขอและออกใบรับรองมาตรฐานการปฏิบัติทางการเกษตรที่ดีสําหรับการทํานาเกลือทะเลและเกลือทะเลธรรมชาติ และกรมส่งเสริมการเกษตรจัดทําระบบการขอรับรองมาตรฐานการปฏิบัติทางการเกษตรที่ดีสําหรับการทํานาเกลือทะเลและเกลือทะเลธรรมชาติเรียบร้อยแล้ว ซึ่งเกษตรกรสามารถยื่นขอคํารับรองได้ ณ สํานักงานเกษตรอําเภอในพื้นที่
3) สํานักงานการวิจัยแห่งชาติ อนุมัติโครงการวิจัยด้านเกลือทะเล จํานวน 2 โครงการ ดังนี้
3.1 การพัฒนาและยกระดับเพื่อเพิ่มมูลค่าผลิตภัณฑ์เกลือทะเลไทยสู่การยอมรับเชิงพาณิชย์
3.2 การพัฒนาต้นแบบนวัตกรรมระบบผลิตเกลือทะเลคุณภาพสูงด้วยการสะตุเกลืออัตโนมัติเพื่อเพิ่มมูลค่าของเกลือทะเลไทย
4) คณะอนุกรรมการพิจารณาเรื่องหนี้สินของกองทุนสงเคราะห์เกษตรกรเห็นชอบให้กรมส่งเสริมสหกรณ์ได้รับการขยายระยะเวลาการชําระหนี้และงดเว้นค่าปรับโครงการสร้างระบบการผลิตและการตลาดเกลือทะเลของสถาบันเกษตรกรด้วยวิธีการยกระดับราคาให้ยั่งยืนเป็นระยะเวลา 2 ปี โดยให้กรมส่งเสริมสหกณ์จัดทํารายละเอียดเพื่อเสนอให้คณะกรรมการสงเคราะห์เกษตรกรพิจารณาต่อไป
5) องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (อพท.) นําเสนอแนวทางการพัฒนาและบริหารจัดการแหล่งท่องเที่ยวชายฝั่งทะเลภาคตะวันตก (Thailand Riviera) สนับสนุนการท่องเที่ยวในเส้นทางนาเกลือตามแนวคิด “เกลือเม็ดสุดท้าย สู่ทรายเม็ดแรก” ระยะทางกว่า 100 กิโลเมตร ทั้งหมด 6 กลุ่มแผนงาน 75 โครงการ งบประมาณ 347 ล้านบาท
6) คณะรัฐมนตรีอนุมัติในหลักการร่างประกาศกระทรวงพาณิชย์ เรื่องกําหนดให้เกลือเป็นสินค้าที่ต้องมีหนังสือรับรองและต้องปฏิบัติตามมาตรการจัดระเบียบในการเข้านําเข้ามาในราชอาณาจักร พ.ศ..... เพื่อนํามากําหนดแนวทางการช่วยเหลือเกษตรกรชาวนาเกลือทะเลจากปัญหาราคาเกลือตกต่ํา
ทั้งนี้ ที่ประชุมมีมติเห็นชอบให้จัดทําโครงการกระจายเกลือทะเลค้างสต็อกเพื่อเสนอกองทุนรวมเพื่อช่วยเหลือเกษตรกร (คบท.) เพื่อช่วยเหลือการกระจายเกลือค้างสต็อก ปี 62/63 จํานวน 200,000 ตัน
รัฐบาลไทย-ข่าวทำเนียบรัฐบาล-ขยายโครงการเยียวยาเกษตรชาวสวนลำไย ปี 2563
วันพฤหัสบดีที่ 22 เมษายน 2564
ขยายโครงการเยียวยาเกษตรชาวสวนลําไย ปี 2563
...
สืบเนื่องจากการแพร่ระบาดของโรคโควิด-19 และสภาพอากาศที่แปรปรวนทําให้เกษตรกรประสบปัญหาลําไยล้นตลาดในช่วงปี 2563 ที่ผ่านมา ซึ่งที่ประชุม ครม. เคยมีมติเยียวยาเกษตรกรชาวสวนลําไยไร่ละ 2,000 บาท ครัวเรือนละไม่เกิน 25 ไร่ ไปแล้ว 202,013 ครัวเรือน
.
เพื่อให้ครอบคลุมเกษตรกรที่ได้รับผลกระทบ ครม. ครั้งล่าสุดจึงมีมติให้ขยายการเยียวยาแก่เกษตรกรชาวสวนลําไย เพิ่มขึ้นอีก 160 ครัวเรือน รวมเป็น 202,173 ครัวเรือน ภายใต้หลักการเดิม พร้อมทั้งขยายระยะเวลาโครงการจากเดิมสิ้นสุด 31 ม.ค. 64 เป็นสิ้นสุด 30 เม.ย. 64
.
โดย ธ.ก.ส. จะโอนเงินให้แก่เกษตรกรโดยตรง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม มอบแนวทางการบริหารทรัพยากรบุคคล เพื่อป้องกันการทุจริต สำนักงานปลัดกระทรวงยุติธรรม ผ่านระบบการประชุมทางไกล (Video Conference)
วันพฤหัสบดีที่ 22 เมษายน 2564
ปลัดกระทรวงยุติธรรม มอบแนวทางการบริหารทรัพยากรบุคคล เพื่อป้องกันการทุจริต สํานักงานปลัดกระทรวงยุติธรรม ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม บรรยายพิเศษ เรื่อง “ทิศทางการบริหารทรัพยากรบุคคล” ภายใต้โครงการประชุมเชิงปฏิบัติการเพื่อจัดทําแนวทางการบริหารทรัพยากรบุคคล เพื่อป้องกันการทุจริต สํานักงานปลัดกระทรวงยุติธรรม ผ่านระบบการประชุมทาง
ในวันจันทร์ที่ ๑๙ เมษายน ๒๕๖๔ เวลา ๑๕.๓๐ น. ณ ห้องประชุม ชั้น ๑๑ อาคารกระทรวงยุติธรรมศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
บรรยายพิเศษ เรื่อง “ทิศทางการบริหารทรัพยากรบุคคล” ภายใต้โครงการประชุมเชิงปฏิบัติการเพื่อจัดทําแนวทางการบริหารทรัพยากรบุคคล เพื่อป้องกันการทุจริต สํานักงานปลัดกระทรวงยุติธรรม ผ่านระบบการประชุมทางไกล (Video Conference) โดยมีผู้อํานวยการกอง/สํานัก ผู้ปฏิบัติงานด้านการบริหารและพัฒนาทรัพยากรบุคคล ของสํานักงานรัฐมนตรีและสํานักงานปลัดกระทรวงยุติธรรม รวมทั้งผู้ที่เกี่ยวข้องเข้าร่วมฯ
โอกาสนี้ ปลัดกระทรวงยุติธรรม กล่าวใจความสําคัญตอนหนึ่งว่า จากสถานการณ์การแพร่ระบาดของไวรัสโควิด - 19 ทําให้เกิดการปรับตัวและเปลี่ยนรูปแบบการทํางาน ยกตัวอย่างการฝึกอบรมผ่านระบบออนไลน์ และการใช้ชีวิตประจําวันโดยการนําเทคโนโลยีมาปรับใช้เพื่อให้ทันต่อสถานการณ์และรูปแบบการดําเนินชีวิตที่เปลี่ยนไป เราจึงจําเป็นต้องมีการปรับตัวเพื่อให้ทันการเปลี่ยนแปลง นอกจากนี้ กระทรวงยุติธรรมได้นําระบบการจัดเก็บเอกสารอิเล็กทรอนิกส์ (E-Document) มาใช้ ซึ่งจะทําให้เป็นฐานข้อมูลในการปฏิบัติงานได้
สําหรับด้านการป้องกันและปราบปรามการทุจริตนั้น ต้องการให้ทุกคนเปลี่ยนวิธีคิด ปรับ Mind Setโดยมองที่ประโยชน์ของทางราชการเป็นหลัก เช่น การดําเนินการด้านการจัดซื้อจัดจ้าง เราต้องตั้งเป้าหมายเพื่อให้ได้ของที่มีคุณภาพดี คุ้มค่าราคา จะทําให้ได้สิ่งของตามมาตรฐาน และเป็นประโยชน์ต่อทางราชการ
รัฐบาลไทย-ข่าวทำเนียบรัฐบาล-กระทรวงยุติธรรม เร่งแก้ไขปัญหาความเดือดร้อนของชาวบ้านจังหวัดบึงกาฬกรณีชาวบ้านถูกชักชวนและหลอกลวงให้ทำสัญญาเช่าซื้อรถจักรยานยนต์
วันพฤหัสบดีที่ 22 เมษายน 2564
กระทรวงยุติธรรม เร่งแก้ไขปัญหาความเดือดร้อนของชาวบ้านจังหวัดบึงกาฬกรณีชาวบ้านถูกชักชวนและหลอกลวงให้ทําสัญญาเช่าซื้อรถจักรยานยนต์
กระทรวงยุติธรรม เร่งแก้ไขปัญหาความเดือดร้อนของชาวบ้านจังหวัดบึงกาฬกรณีชาวบ้านถูกชักชวนและหลอกลวงให้ทําสัญญาเช่าซื้อรถจักรยานยนต์
ในวันพุธที่ ๒๑ เมษายน ๒๕๖๔ เวลา ๑๓.๓๐ น. ณ ห้องประชุม ๕ - ๐๑ ชั้น ๕ อาคารกระทรวงยุติธรรม ถนนแจ้งวัฒนะ กรุงเทพฯ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ในฐานะที่ปรึกษาคณะทํางานแก้ไขปัญหาความเดือดร้อนของชาวบ้านจังหวัดบึงกาฬ กรณีชาวบ้านถูกชักชวนและหลอกลวงให้ทําสัญญาเช่าซื้อรถจักรยานยนต์ เข้าร่วมประชุมคณะทํางานฯ ครั้งที่ ๒/๒๕๖๔ ผ่านระบบการประชุมทางไกล (Video Conference) โดยมี นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุม พร้อมทั้ง นายวรากร โสมนะพันธุ์ ผู้เชี่ยวชาญด้านส่งเสริมการระงับข้อพิพาท นายธีรยุทธ แก้วสิงห์ ผู้เชี่ยวชาญด้านพิทักษ์สิทธิและเสรีภาพ และผู้แทนกองพิทักษ์สิทธิและเสรีภาพ กรมคุ้มครองสิทธิและเสรีภาพ ในฐานะฝ่ายเลขาฯ รวมทั้งผู้แทนจากสํานักงานตํารวจแห่งชาติ กรมสอบสวนคดีพิเศษ กรมบังคับคดี ผู้อํานวยการสํานักงานกองทุนยุติธรรม และผู้แทนศูนย์บริการร่วมกระทรวงยุติธรรม ฯลฯ เข้าร่วม
ที่ประชุมได้หารือแนวทางการให้ความช่วยเหลือ กรณีประเด็นปัญหาความเดือดร้อนของชาวบ้านจังหวัดบึงกาฬ ถูกชักชวนและหลอกลวงให้ทําสัญญาเช่าซื้อรถจักรยานยนต์ จํานวนกว่า ๒๐๐ ราย เป็นเหตุให้ชาวบ้านได้รับความเดือดร้อนเสียหาย โดยที่ประชุมได้มอบหมายให้ฝ่ายเลขาฯ จัดตั้งทีมกฎหมายกลาง เพื่อวิเคราะห์สนับสนุนและกําหนดแนวทางการให้ความช่วยเหลือแก่ชาวบ้านตั้งแต่รับเรื่องจนถึงสิ้นสุดกระบวนการ พร้อมทั้งมอบหมายให้กรมสอบสวนคดีพิเศษ ประสานความร่วมมือแลกเปลี่ยนข้อมูลด้านการสืบสวนสอบสวนเพื่อกําหนดแนวทางการให้ความช่วยเหลือกับพนักงานสอบสวนในพื้นที่จังหวัดบึงกาฬ
ทั้งนี้ ที่ประชุมได้มอบหมายให้สํานักงานยุติธรรมจังหวัดบึงกาฬ นัดผู้เสียหายมาหารือและแจ้งแนวทางการให้ความช่วยเหลือเป็นรายกลุ่ม เพื่อความสะดวกและรวดเร็วในการให้ความช่วยเหลือต่อไป
รัฐบาลไทย-ข่าวทำเนียบรัฐบาล-อนุทิน ให้โรงพยาบาลหัวหิน เพิ่มเตียงรับผู้ป่วยโควิด 19
วันพฤหัสบดีที่ 22 เมษายน 2564
อนุทิน ให้โรงพยาบาลหัวหิน เพิ่มเตียงรับผู้ป่วยโควิด 19
รองนายกรัฐมนตรีและรัฐมนตรี​ว่าการ​กระทรวง​สาธารณสุข ให้โรงพยาบาลหัวหินเพิ่มเตียงรองรับผู้ป่วยโควิด 19 เนื่องจากอยู่ในแหล่งท่องเที่ยวสําคัญ พร้อมปรับปรุงวิทยาลัยเทคโนโลยีพาณิชยการหัวหิน เป็นหอผู้ป่วย 141 เตียง พร้อมเปิดโรงพยาบาลสนาม 5 แห่ง
รองนายกรัฐมนตรีและรัฐมนตรี​ว่าการ​กระทรวง​สาธารณสุข ให้โรงพยาบาลหัวหินเพิ่มเตียงรองรับผู้ป่วยโควิด 19เนื่องจากอยู่ในแหล่งท่องเที่ยวสําคัญ พร้อมปรับปรุงวิทยาลัยเทคโนโลยีพาณิชยการหัวหิน เป็นหอผู้ป่วย 141 เตียง พร้อมเปิดโรงพยาบาลสนาม 5 แห่ง รวม 450 เตียง
บ่ายวันนี้ (22 เมษายน 2564) ที่โรงพยาบาลหัวหิน จ.ประจวบคีรีขันธ์ ​นายอนุทิน ชาญ​วี​รกูล ​รอง​นายก​รัฐมนตรี​และ​รัฐมนตรี​ว่าการ​กระทรวง​สาธารณสุข​ พร้อมด้วยนายพัลลภ สิงหเสนี ผู้ว่าราชการ จ.ประจวบคีรีขันธ์​ นพ.สุระ วิเศษศักดิ์ รองปลัดกระทรวงสาธารณสุข นพ.ธนรักษ์ ผลิพัฒน์ ผู้ตรวจราชการกระทรวงสาธารณสุขเขตสุขภาพที่ 5 และผู้บริหารกระทรวงสาธารณสุข ​ลงพื้นที่ติดตามสถานการณ์โควิด 19 ​และการจัดตั้งCohort Wardการรองรับผู้ติดเชื้อโควิด 19 ในโรงพยาบาลหัวหิน พร้อมมอบเจลล้างมือ 5,000 หลอด, ชุดPPE 1,500 ชุด,หน้ากากอนามัย 5,000 กล่อง, ตู้อบฆ่าเชื้อ, ตู้แช่และเครื่องดื่ม เพื่อสนับสนุนการทํางานของบุคลากรทางการแพทย์รพ.หัวหิน และได้ให้กําลังใจเจ้าหน้าที่ผู้ปฏิบัติงาน และเยี่ยมผู้ติดเชื้อผ่านระบบกล้องวงจรปิดด้วย
นายอนุทินกล่าวว่า จังหวัดประจวบคีรีขันธ์ พบผู้ติดเชื้อในการระบาดระลอกเดือนเมษายน รวม 897 ราย เฉพาะโรงพยาบาลหัวหิน มีเตียงรองรับผู้ติดเชื้อโควิดทั้งหมด 475 เตียง ในจํานวนนี้เป็นเตียงICU Covid 7 เตียงSemi ICU Covid 8 เตียง ขณะนี้ มีผู้ป่วยโควิด 19 รวมทั้งมีผู้ป่วยโรคอื่น ๆ นอนรักษาในโรงพยาบาลเต็มทุกเตียงแล้วได้สั่งการให้เปิดหอผู้ป่วยโควิดรวม(Cohort Ward)โดยปรับปรุงพาณิชยการหัวหินที่อยู่ด้านข้างโรงพยาบาลรองรับได้อีก 141 เตียง นอกจากนี้ ยังมีโรงพยาบาลสนามรองรับผู้ป่วยที่ไม่แสดงอาการ 5 แห่ง คือ รพ.สนามหัวหิน 3,รพ.สนามหัวหิน 5, เทคโนโลยีราชมงคลรัตนโกสินทร์ วิทยาเขตวังไกลกังวล (hospitel)​, โรงแรมประจวบสามอ่าว อ.เมือง และศูนย์การทหารราบค่ายธนะรัชต์ อ.ปราณบุรี รวม 450 เตียง
“จากการตรวจเยี่ยมโรงพยาบาลหัวหินพบว่า มีความพร้อมในการดูแลผู้ป่วยโควิด 19 ทั้งเตียง เวชภัณฑ์และบุคลากรทางการแพทย์ ที่มีความมีความตั้งใจและทุ่มเท เสียสละในการทํางาน ทํางานเป็นทีมร่วมกับหน่วยงานต่างๆเช่น ฝ่ายปกครอง ในการจัดเตรียมระบบดูแลและรับผู้ป่วยเข้าสู่การรักษา นอกจากนี้ ได้ดําเนินการฉีดวัคซีนให้กับกลุ่มบุคลากรทางการแพทย์ได้ตามแผน ส่วนใหญ่ได้รับการฉีดวัคซีนโควิด 19 แล้ว เป็นการยืนยันว่าระบบ
การกระจายวัคซีนมีประสิทธิภาพ สร้างความมั่นใจในการดูแลประชาชนต่อไป” นายอนุทินกล่าว
ทั้งนี้ โรงพยาบาลหัวหิน ได้คัดกรองผู้ป่วยที่คลินิกโรคระบบทางเดินหายใจ (ARI Clinic)และจุดคัดกรองเฉพาะผู้ที่มีประวัติเสี่ยงจากสถานบันเทิง เฉลี่ย 500-600 รายต่อวัน พบผู้ติดเชื้อประมาณร้อยละ 10 โดยผู้ติดเชื้อทุกคนจะได้รับการประเมินอาการจากแพทย์ หากไม่มีอาการจะอยู่ในหอผู้ป่วยเฉพาะโรค (Cohort ward) และประเมินอาการทุกวัน เวลา 06.00น. 14.00 น. และ 18.00 น. ผ่านระบบ IT หากมีอาการเปลี่ยนแปลง เช่น
ค่าออกซิเจนในเลือดต่ํา ส่งต่อรักษาตามระบบและให้ยารักษาอย่างรวดเร็ว
**********************************22 เมษายน 2564
รัฐบาลไทย-ข่าวทำเนียบรัฐบาล-กยศ. ร่วมกับตลาดหลักทรัพย์ฯ ให้ความรู้ทางการเงินผู้กู้ยืม
วันพฤหัสบดีที่ 22 เมษายน 2564
กยศ. ร่วมกับตลาดหลักทรัพย์ฯ ให้ความรู้ทางการเงินผู้กู้ยืม
กยศ. และ ตลท. ทําบันทึกข้อตกลงความร่วมมือด้านการส่งเสริมความรู้ทางการเงินให้แก่นักเรียน นักศึกษาผู้กู้ยืม โดยมีนายชัยณรงค์ กัจฉปานันท์ ผู้จัดการ กยศ. และ ดร.ภากร ปีตธวัชชัย กรรมการและผู้จัดการ ตลท. ลงนามบันทึกข้อตกลงความร่วมมือ
กองทุนเงินให้กู้ยืมเพื่อการศึกษา (กยศ.) และตลาดหลักทรัพย์แห่งประเทศไทย (ตลท.) ทําบันทึกข้อตกลงความร่วมมือด้านการส่งเสริมความรู้ทางการเงินให้แก่นักเรียน นักศึกษาผู้กู้ยืม โดยมีนายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา และ ดร.ภากร ปีตธวัชชัย กรรมการและผู้จัดการ ตลาดหลักทรัพย์แห่งประเทศไทย ร่วมลงนามบันทึกข้อตกลงความร่วมมือ ภายในพิธีเปิดตัวโครงการ Happy Money สุขเงิน สร้างได้ พลังความร่วมมือเพื่อฟื้นฟูและสร้างภูมิคุ้มกันด้านการเงินสําหรับคนไทย โดยมีนายอาคม เติมพิทยาไพสิฐ รัฐมนตรีว่าการกระทรวงการคลัง เป็นประธานและกล่าวปาฐกถาพิเศษ เมื่อวันพฤหัสบดีที่ 22 เมษายน 2564
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) กล่าวว่า “กองทุน ได้ร่วมมือกับตลาดหลักทรัพย์แห่งประเทศไทยอย่างต่อเนื่องตั้งแต่ปี 2562 เป็นต้นมา ในการส่งเสริมความรู้ทางการเงิน ด้วยการนําองค์ความรู้และสื่อการเรียนรู้ ได้แก่ e-Learning ที่ตลาดหลักทรัพย์ฯ จัดทํามาให้ความรู้แก่กลุ่มนักเรียน นักศึกษาผู้กู้ยืม บุคลากรในสถานศึกษา และผู้ที่สนใจได้เรียนรู้การวางแผนการเงิน การลงทุน และความเป็นผู้ประกอบการ ผ่านระบบ SET e-learning ซึ่งมีหลักสูตรให้เลือกเรียนกว่า 15 หลักสูตร เมื่อนักเรียน นักศึกษาผู้กู้ยืมเรียนจบแต่ละหลักสูตรแล้ว สามารถนําไปสะสมจํานวนชั่วโมงจิตสาธารณะให้ครบตามหลักเกณฑ์ที่กองทุนกําหนด โดยผู้กู้ยืมต้องลงทะเบียนเข้าเรียน SET e-learning ผ่านระบบกองทุนเงิน ให้กู้ยืมเพื่อการศึกษาแบบดิจิทัล (DSL) ทางเว็บไซต์กองทุนหรือแอปพลิเคชัน กยศ. Connect
ทั้งนี้ กองทุนเป็นหน่วยงานที่สนับสนุนและส่งเสริมการศึกษาด้วยการให้เงินกู้ยืมเพื่อการศึกษาในลักษณะต่างๆ ปัจจุบันมีผู้กู้ยืมที่ได้รับโอกาสทางการศึกษาจํานวนกว่า 5.9 ล้านราย มีนักเรียน นักศึกษาผู้กู้ยืมที่อยู่ระหว่างการศึกษากว่า 6 แสนรายต่อปีการศึกษา โดยปัจจุบันมีผู้กู้ยืมที่เข้าเรียนหลักสูตร SET e-learning แล้วจํานวนกว่า 560,000 ราย สําหรับความร่วมมือในครั้งนี้ กองทุนคาดหวังให้ผู้กู้ยืมเงินมีความรู้ทางการเงิน จะสามารถบริหารจัดการรายได้ ทรัพย์สินและหนี้สินของตนเองได้อย่างเหมาะสม ตลอดจนสามารถชําระคืนเงินกู้ยืมให้กองทุนได้ตามกําหนด เพื่อเป็นทุนหมุนเวียนส่งต่อโอกาสทางการศึกษาให้แก่รุ่นน้องต่อไป โดยกองทุนจะเป็นหลักประกันของทุกครอบครัว เพื่อให้บุตรหลานและนักเรียน นักศึกษาทุกคนได้มีโอกาสเข้าถึงการศึกษาอย่างเท่าเทียมกัน” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-วธ.ประกาศข้าราชการ-เจ้าหน้าที่ Work From Home  เหลื่อมเวลาการทำงาน ให้บุคลากรปฏิบัติงานนอกสถานที่ตั้งของส่วนราชการ ตั้งแต่วันที่ 16 เมษายน 2564 เป็นต้นไป
วันพุธที่ 14 เมษายน 2564
วธ.ประกาศข้าราชการ-เจ้าหน้าที่ Work From Home  เหลื่อมเวลาการทํางาน ให้บุคลากรปฏิบัติงานนอกสถานที่ตั้งของส่วนราชการ ตั้งแต่วันที่ 16 เมษายน 2564 เป็นต้นไป
วธ.ประกาศข้าราชการ-เจ้าหน้าที่ Work From Home  เหลื่อมเวลาการทํางาน ให้บุคลากรปฏิบัติงานนอกสถานที่ตั้งของส่วนราชการ ตั้งแต่วันที่ 16 เมษายน 2564 เป็นต้นไป
วันที่ 14 เมษายน 2564 นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)ขณะนี้ในส่วนของกระทรวงวัฒนธรรม (วธ.) ได้ออกประกาศชัดเจนว่า หากพบข้าราชการ เจ้าหน้าที่คนใดติดเชื้อไวรัสโคนา 2019 ต้องเร่งส่งตัวเข้ารักษาที่โรงพยาบาล พร้อมกับแจ้งทามไลน์ตามความจริง ส่วนคนที่ร่วมงานที่มีความเสี่ยงสูง สัมผัสใกล้ชิด และมีความเกี่ยวข้องกับผู้ติดเชื้อ ให้ปฏิบัติตามมาตรการสาธารณสุขอย่างเคร่งครัด โดยการเข้ารับการตรวจหาเชื้อ ทําการกักตัวและหลีกเลี่ยงการสัมผัสบุคคลอื่นเป็นเวลา 14 วัน และให้รายงานอาการให้ผู้บังคับบัญชาทราบ ในทุกวัน ทั้งนี้ หากมีอาการผิดปกติหรือสงสัยว่าติดเชื้อ ให้แจ้งต่อผู้บังคับบัญชาทราบ และไปพบแพทย์เพื่อเข้ารับการตรวจทันที
ปลัด วธ. กล่าวต่อไปว่า ล่าสุดพลเอกประยุทธ์ จันทร์โอชา นายกรัฐมนตรี ขอความร่วมมือภาครัฐ Work From Home  เต็มขีดความสามารถไปจนถึง 30 เมษายน 2564 นั้น เพื่อเป็นการลดความแออัดในสถานที่ทํางาน ซึ่งเป็นการเสี่ยงต่อการแพร่ระบาดของโรคติดเชื้อไวรัสโคโรนา 2019 (โควิด-19) วธ.ได้ให้หน่วยงานใน วธ. ดําเนินการลดความแออัด และเหลื่อมเวลาการทํางาน ให้บุคลากรปฏิบัติงานนอกสถานที่ตั้งของส่วนราชการ (Work from home) ตั้งแต่วันที่ 16 เมษายน 2564 เป็นต้นไป จนกว่าจะมีคําสั่งเปลี่ยนแปลง ขอให้ข้าราชการ เจ้าหน้าที่ Work from home อย่างเข้มงวด และปฏิบัติตามมาตรการของการะทรวงสาธารณสุข ขอความร่วมมือเจ้าหน้าที่เดินทางออกนอกพื้นที่เท่าที่จําเป็น งดร่วมกิจกรรมที่มีคนจํานวนมาก ใช้เทคโนโลยีในการทํางานแม้อยู่สถานการณ์การแพร่ระบาดของเชื้อโรคโควิดแต่การขับเคลื่อนงานวัฒนธรรม ยังคงเดินหน้าต่อไป
“บุคลากรปฏิบัติงานที่บ้านหรือ Work From Home ต้องรายงานตัวต่อผู้บังคับบัญชาและสามารถติดต่อประสานงานได้ตลอด นอกจากนี้ ขอให้ทุกหน่วยงานขอความร่วมมือผู้มาติดต่อราชการก่อนเข้ามาในอาคารวัฒนธรรมวิศิษฏ์ กระทรวงวัฒนธรรมและอาคารของแต่ละหน่วยงาน จะต้องสวมหน้ากากอนามัยตลอด ผ่านการตรวจวัดอุณหภูมิร่างกายและจัดให้มีเจลแอลกอฮอล์ล้างมือไว้บริการ”ปลัด วธ. กล่าว
รัฐบาลไทย-ข่าวทำเนียบรัฐบาล-วธ.ร่วมกับสยามพารากอน จัดกิจกรรมสงกรานต์ ปี 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย”
วันพุธที่ 14 เมษายน 2564
วธ.ร่วมกับสยามพารากอน จัดกิจกรรมสงกรานต์ ปี 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย”
วธ.ร่วมกับสยามพารากอน จัดกิจกรรมสงกรานต์ ปี 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย”
วธ.ร่วมกับสยามพารากอน จัดกิจกรรมสงกรานต์ ปี 2564 ภายใต้แนวคิด“สงกรานต์วิถีใหม่ สืบสานวัฒนธรรมไทย” อัญเชิญพระพุทธรูปสําคัญ 10 องค์-พระพุทธรูปประจําวันเกิดให้ผู้ร่วมงานสักการะ ชมนิทรรศการคุณค่าประเพณีสงกรานต์
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า กระทรวงวัฒนธรรม(วธ.)ร่วมกับศูนย์การค้าสยามพารากอน กรุงเทพฯ จัดกิจกรรมวันสงกรานต์ ภายใต้แนวคิด“สงกรานต์วิถีใหม่ สืบสานวัฒนธรรมไทย”เพื่อสืบสานคุณค่าประเพณีสงกรานต์และเพื่อเป็นแนวทางการจัดกิจกรรมตามแบบแผนที่ดีงาม ทําให้เกิดการเผยแพร่และสืบทอดวัฒนธรรมประเพณีของไทยให้ประชาชนได้รับรู้และเข้าใจในคุณค่าสาระที่สําคัญของงานประเพณีสงกรานต์ รวมทั้งปลูกฝังค่านิยมความรักและความภาคภูมิใจในความเป็นไทย และเสริมสร้างภาพลักษณ์ที่ดีให้แก่ประเทศ ตั้งแต่วันที่ 13-15 เมษายน 2564 ณ บริเวณฮอลล์ 1 รอยัลพารากอน ฮอลล์ ชั้น 5 ศูนย์การค้าสยามพารากอน
นางยุพา กล่าวอีกว่า กิจกรรมภายในงานประกอบด้วยการสรงน้ําพระพุทธรูป การจัดแสดงพระพุทธรูปสําคัญในยุคสมัยต่างๆ 10 องค์ ซึ่งอัญเชิญพระพุทธรูปมงคลโบราณอันทรงคุณค่ามาจากพิพิธภัณฑสถานแห่งชาติ พระนคร ได้แก่ 1.พระไภษัชยคุรุนาคปรก 2.พระพุทธรูปฉันสมอ 3.พระพุทธรูปศิลาขาวมารวิชัย 4.พระพุทธสิหิงค์จําลอง 5.พระพุทธรูปแก้วมารวิชัย 6.พระพุทธรูปห้ามแก่นจันทน์ 7.พระพุทธรูปป่าเลไลยก์ 8.พระพุทธรูปมารวิชัย(พระขนมต้ม) 9.พระพุทธรูปทรงเครื่องสมาธิและ 10.พระพุทธรูปทรงเครื่องประทานอภัยและได้อัญเชิญพระพุทธรูปประจําวันเกิด ได้แก่ พระพุทธรูปปางถวายเนตรประจําวันอาทิตย์ ,พระพุทธรูปปางห้ามสมุทรประจําวันจันทร์, พระพุทธรูปปางโปรดอสุรินทราหู(ปางไสยาสน์)ประจําวันอังคาร,พระพุทธรูปปางอุ้มบาตรประจําวันพุธ(กลางวัน) พระพุทธรูปปางปาลิไลยก์ประจําวันพุธ(กลางคืน),พระพุทธรูปปางสมาธิ​ประจําวันพฤหัส พระพุทธรูปปางรําพึงประจําวันศุกร์ พระพุทธรูปปางนาคปรกประจําวันเสาร์และพระพุทธรูปปางพระเกตุ​สําหรับผู้ที่ไม่ทราบวันเกิด เพื่อให้ผู้เข้าร่วมงานได้สักการะและสรงน้ําเพื่อเป็นสิริมงคลแก่ตัวเองและครอบครัว รวมทั้งมีนิทรรศการให้องค์ความรู้สาระคุณค่าเกี่ยวกับประเพณีสงกรานต์ เช่น ความหมายและตํานานวันสงกรานต์ แนวทางปฏิบัติในวันสงกรานต์ ซึ่งการจัดกิจกรรมยึดมาตรการ DMHTTA ของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) คือ อยู่ห่างไว้ ใส่แมสก์กัน หมั่นล้างมือ ตรวจวัดอุณหภูมิ ตรวจเชื้อโควิด-19 และใช้แอพพลิเคชั่นไทยชนะและหมอชนะอย่างเคร่งครัด สอบถามเพิ่มเติมสายด่วนวัฒนธรรม 1765
รัฐบาลไทย-ข่าวทำเนียบรัฐบาล-สธ.ร่วมมือเครือข่ายภาครัฐ-เอกชน เร่งหาเตียงรองรับผู้ติดเชื้อโควิด 19
วันพุธที่ 14 เมษายน 2564
สธ.ร่วมมือเครือข่ายภาครัฐ-เอกชน เร่งหาเตียงรองรับผู้ติดเชื้อโควิด 19
กระทรวงสาธารณสุข ร่วมมือเครือข่ายภาครัฐและเอกชน เร่งจัดหาเตียงรองรับผู้ติดเชื้อโควิด 19 ทุกรายต้องได้รับการรักษาในโรงพยาบาล ขณะรอการประสานเตียงจากโรงพยาบาล ให้แยกตัวจากคนในครอบครัว
กระทรวงสาธารณสุข ร่วมมือเครือข่ายภาครัฐและเอกชน เร่งจัดหาเตียงรองรับผู้ติดเชื้อโควิด 19 ทุกรายต้องได้รับการรักษาในโรงพยาบาล ขณะรอการประสานเตียงจากโรงพยาบาล ให้แยกตัวจากคนในครอบครัว สวมหน้ากากอนามัยตลอดเวลา ไม่เดินทางไปโรงพยาบาลเอง ลดการแพร่กระจายเชื้อระหว่างทาง
วันนี้ (14 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ แถลงข่าวแนวทางการบริหารจัดการเตียงรองรับผู้ติดเชื้อโควิด 19 ว่า กระทรวงสาธารณสุข มีนโยบายให้ผู้ติดเชื้อโรคโควิด 19 ทุกคนต้องเข้าระบบการรักษาในโรงพยาบาล สําหรับพื้นที่กรุงเทพมหานครและปริมณฑล โรงพยาบาลทุกสังกัด ทั้งรัฐและเอกชนได้ทํางานร่วมกันเป็นเครือข่ายในการบริหารจัดการเตียง ให้เพียงพอต่อการรองรับจํานวนผู้ติดเชื้อโควิด 19 ที่เพิ่มขึ้น ซึ่งขณะนี้มีเตียงรองรับผู้ติดเชื้อโควิด 19 ทั้งหมด 4,703 เตียง ส่วนโรงพยาบาลสนาม และ Hospitel จํานวน 1,482 เตียง สําหรับผู้ติดเชื้อทุกคนต้องเข้ารับการรักษาในโรงพยาบาลก่อนเพื่อประเมินอาการ หากมีอาการน้อย หรือไม่มีอาการ จะส่งต่อไปยังโรงพยาบาลสนาม หรือ Hospitel โดยมีกรมการแพทย์และกรมสนับสนุนบริการสุขภาพ เข้าไปดําเนินการให้เป็นไปตามมาตรฐาน ทั้งระบบระบายอากาศ ระบบกําจัดของเสีย และป้องกันการแพร่เชื้อออกสู่สิ่งแวดล้อมภายนอกและชุมชน
นายแพทย์ณัฐพงษ์ กล่าวต่อว่า นอกจากนี้ได้รับความร่วมมือจากภาคเอกชนจัดระบบ Hospitel เพื่อหาเตียงเพิ่ม สําหรับผู้ติดเชื้อที่ได้รับการประเมินอาการว่ามีอาการน้อยหรือไม่มีอาการเข้าสู่ระบบ โดยขณะนี้มีเตียงรองรับจํานวน 2,385 เตียง และมีผู้ติดเชื้อที่เข้าระบบแล้วจํานวนกว่า 969 ราย ทั้งนี้จะนําผู้ติดเชื้อที่อยู่ระหว่างการรอเตียงเข้าสู่ระบบโดยเร็ว นอกจากนี้ภาครัฐยังมีการเตรียมจัดหาเตียงเพิ่มเติม โดยโรงพยาบาลสังกัดกระทรวงกลาโหมเตรียมโรงพยาบาลสนาม กรมการแพทย์เตรียมเปิด Hospitel คาดจะมีเตียงเพิ่มขึ้น 450 เตียง และโรงพยาบาลรามาธิบดี เตรียมเปิด Hospitels เพิ่มเติม อีก 2 แห่ง 100 เตียง
“ขอความร่วมมือประชาชนที่เข้ารับการตรวจหาเชื้อและได้รับผลการยืนยันว่าติดเชื้อโควิด 19 ให้อยู่ที่บ้าน แยกตนเองออกจากคนในครอบครัว สวมหน้ากากอนามัยตลอดเวลา เว้นระยะห่าง ล้างมือบ่อยๆ และรอการประสานจากโรงพยาบาลเพื่อนําเข้าสู่ระบบการรักษา ไม่เดินทางไปโรงพยาบาลเพื่อหาเตียงด้วยตนเอง เพื่อลดการแพร่กระจายของเชื้อระหว่างทางไปสู่ผู้อื่น”
สําหรับผู้ที่ได้รับการตรวจยืนยันแล้วว่าติดเชื้อโควิด 19 แต่ยังไม่ได้เข้ารับการรักษาที่โรงพยาบาล หรือรอเตียงนานเกินไป ทั่วประเทศสามารถประสานได้ที่ สายด่วน 1669 ตลอด 24 ชั่วโมง สําหรับในเขตกทม.และปริมณฑล ติดต่อเพิ่มที่สายด่วน กรมการแพทย์ (เฉพาะกิจ) 1668 ตั้งแต่เวลา 08.00-22.00 น. สายด่วน สปสช. 1330 หรือทางแอปพลิเคชันไลน์ โดยการเพิ่มเพื่อน @Sabaideebot โดยกรอกข้อมูลเช่น ชื่อ ที่อยู่ เบอร์โทรติดต่อ เพื่อความสะดวกสําหรับการจัดหาเตียง
**********************************14 เมษายน 2564
รัฐบาลไทย-ข่าวทำเนียบรัฐบาล-สาร พลเอก ประยุทธ์ จันทร์โอชา นายกรัฐมนตรี เนื่องในโอกาส “วันผู้สูงอายุแห่งชาติ” และ “วันแห่งครอบครัว” ประจำปี ๒๕๖๔ วันที่ ๑๓ เมษายน ๒๕๖๔ และ วันที่ ๑๔ เมษายน ๒๕๖๔
วันพุธที่ 14 เมษายน 2564
สาร พลเอก ประยุทธ์ จันทร์โอชา นายกรัฐมนตรี เนื่องในโอกาส “วันผู้สูงอายุแห่งชาติ” และ “วันแห่งครอบครัว” ประจําปี ๒๕๖๔ วันที่ ๑๓ เมษายน ๒๕๖๔ และ วันที่ ๑๔ เมษายน ๒๕๖๔
สาร พลเอก ประยุทธ์ จันทร์โอชา นายกรัฐมนตรี เนื่องในโอกาส “วันผู้สูงอายุแห่งชาติ” และ “วันแห่งครอบครัว” ประจําปี ๒๕๖๔ วันที่ ๑๓ เมษายน ๒๕๖๔ และ วันที่ ๑๔ เมษายน ๒๕๖๔
สาร
พลเอกประยุทธ์จันทร์โอชานายกรัฐมนตรี
เนื่องในโอกาส“วันผู้สูงอายุแห่งชาติ”และ“วันแห่งครอบครัว”ประจําปี๒๕๖๔
วันที่๑๓เมษายน๒๕๖๔และวันที่๑๔เมษายน ๒๕๖๔
---------------------
เนื่องในโอกาส“วันผู้สูงอายุแห่งชาติ”และ“วันแห่งครอบครัว”ประจําปี๒๕๖๔ ผมขอส่งความระลึกถึงและความปรารถนาดีมายังผู้สูงอายุทุกท่านรวมถึงครอบครัวพี่น้องชาวไทยและผู้มีส่วนร่วมในการปฏิบัติงานด้านกิจการผู้สูงอายุและครอบครัวทุกคนที่มีบทบาทสําคัญในการพัฒนาสถาบันครอบครัวให้มีความอบอุ่นเข้มแข็ง
“วันผู้สูงอายุแห่งชาติ”และ“วันแห่งครอบครัว”ถือเป็นวันสําคัญที่สร้างความตระหนักรู้ให้แก่ประชาชนและสังคมได้เห็นถึงความสําคัญของผู้สูงอายุซึ่งเปรียบเสมือนศูนย์รวมจิตใจที่เชื่อมโยงความรักและความผูกพันให้แก่คนในครอบครัวอีกทั้งเป็นผู้บ่มเพาะภูมิปัญญาความรู้หลากหลายประการในการดําเนินชีวิตเพื่อให้สมาชิกในครอบครัวรู้บทบาทหน้าที่ของตนเองที่มีต่อสังคมซึ่งถือเป็นภูมิคุ้มกันให้ครอบครัวมีความเข้มแข็งและเป็นพื้นฐานสําคัญในการพัฒนาสังคมไทยให้เป็นสังคมคุณภาพ
สถานการณ์การแพร่ระบาดของโรคติดเชื้อไวรัสโคโรนา2019ระลอกใหม่ที่ค่อยๆคลี่คลายไปในทิศทางที่ดีขึ้นส่วนหนึ่งเกิดจากความรักความเอาใจใส่ของคนในครอบครัวที่คอยประคับประคองช่วยเหลือซึ่งกันและกันและจากความร่วมมือของครอบครัวคนไทยทุกคนประเทศเราจึงได้ผ่านพ้นวิกฤตการณ์ต่างๆมาได้รัฐบาลจึงหวังเป็นอย่างยิ่งว่าพี่น้องชาวไทยทุกครอบครัวจะช่วยกันป้องกันดูแลและรักษาสุขภาพร่างกายจิตใจให้แข็งแรงและปฏิบัติตามคําแนะนําด้านสาธารณสุขอย่างเคร่งครัดซึ่งนอกจากเป็นการป้องกันตนเองแล้วยังเป็นการป้องกันสมาชิกในครอบครัวชุมชนและสังคมเพื่อให้ทุกครอบครัวไทยสามารถดําเนินชีวิตอย่างปกติสุขได้ต่อไป
ในโอกาสนี้ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายอีกทั้งเดชะพระบารมีของพระบาทสมเด็จพระเจ้าอยู่หัวและสมเด็จพระนางเจ้าฯพระบรมราชินีได้โปรดดลบันดาลประทานพรให้ผู้สูงอายุทุกท่านและพี่น้องชาวไทยทุกครอบครัวประสบแต่ความสุขความเจริญมีพลังกายพลังใจที่เข้มแข็งมีชีวิตที่เต็มไปด้วยความรักความอบอุ่นและความเอื้ออาทรกันในทุกโอกาสสืบไป
พลเอกประยุทธ์จันทร์โอชา
นายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีมอบสาร เนื่องในวันผู้สูงอายุแห่งชาติและวันครอบครัว ปี 2564   มอบความปรารถนาดีแด่ผู้สูงอายุทุกท่าน พร้อมสร้างความตระหนักรู้ วันแห่งครอบครัว
วันพุธที่ 14 เมษายน 2564
นายกรัฐมนตรีมอบสาร เนื่องในวันผู้สูงอายุแห่งชาติและวันครอบครัว ปี 2564   มอบความปรารถนาดีแด่ผู้สูงอายุทุกท่าน พร้อมสร้างความตระหนักรู้ วันแห่งครอบครัว
นายกรัฐมนตรีมอบสาร เนื่องในวันผู้สูงอายุแห่งชาติและวันครอบครัว ปี 2564   มอบความปรารถนาดีแด่ผู้สูงอายุทุกท่าน พร้อมสร้างความตระหนักรู้ วันแห่งครอบครัว
วันนี้ (14 เมษายน 2564) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวเนื่องในโอกาส “วันผู้สูงอายุแห่งชาติ” และ “วันแห่งครอบครัว” ประจําปี 2564 โดยส่งความปรารถนาดีมายังผู้สูงอายุ และผู้มีส่วนร่วมในการปฏิบัติงานด้านกิจการผู้สูงอายุและครอบครัวทุกคนที่มีบทบาทสําคัญในการพัฒนาสถาบันครอบครัวให้มีความอบอุ่นเข้มแข็ง
นายกรัฐมนตรีกล่าวว่า “วันผู้สูงอายุแห่งชาติ” และ “วันแห่งครอบครัว” ถือเป็นวันสําคัญที่สร้างความตระหนักรู้ให้แก่ประชาชนและสังคมได้เห็นถึงความสําคัญของผู้สูงอายุ เปรียบเสมือนศูนย์รวมจิตใจที่เชื่อมโยง ความรักและความผูกพันให้แก่คนในครอบครัว เป็นผู้บ่มเพาะภูมิปัญญาความรู้หลากหลายประการในการดําเนินชีวิต เพื่อให้สมาชิกในครอบครัวรู้บทบาทหน้าที่ของตนเองที่มีต่อสังคม ซึ่งถือเป็นภูมิคุ้มกันให้ครอบครัวมีความเข้มแข็ง และเป็นพื้นฐานสําคัญในการพัฒนาสังคมไทยให้เป็นสังคมคุณภาพ
นายกรัฐมนตรียังเห็นว่า ครอบครัวที่คอบประคับประคองช่วยเหลือซึ่งกันและกันและจากความร่วมมือของครอบครัวคนไทยทุกคน ประเทศจึงได้ผ่านพ้นวิกฤตการณ์ต่าง ๆ มาได้ รัฐบาลจึงหวังเป็นอย่างยิ่งว่าทุกครอบครัวจะช่วยกันป้องกัน ดูแล และรักษาสุขภาพร่างกาย จิตใจให้แข็งแรง และปฏิบัติตามคําแนะนําด้านสาธารณสุขอย่างเคร่งครัด ซึ่งนอกจากเป็นการป้องกันตนเองแล้ว ยังเป็นการป้องกันสมาชิกในครอบครัว ชุมชนและสังคม เพื่อให้ทุกครอบครัวไทยสามารถดําเนินชีวิตอย่างปกติสุขได้ต่อไป
นายกรัฐมนตรีอวยพรผู้สูงอายุและคนไทยทุกครอบครัวมีความสุข ความเจริญ มีพลังกาย พลังใจที่เข้มแข็ง มีชีวิตที่เต็มไปด้วยความรักความอบอุ่น และความเอื้ออาทรกันในทุกโอกาส
-----------------------
รัฐบาลไทย-ข่าวทำเนียบรัฐบาล-นายกรัฐมนตรีห่วงใยสถานการณ์  โควิด-19  ให้ทุกหน่วยงานดำเนินทุกมาตรการอย่างเข้มข้น พร้อมฝากประชาชนใช้ชีวิตอย่างมีสติ   อย่าประมาทในการเดินทางช่วงวันหยุดที่เหลือ
วันพุธที่ 14 เมษายน 2564
นายกรัฐมนตรีห่วงใยสถานการณ์  โควิด-19  ให้ทุกหน่วยงานดําเนินทุกมาตรการอย่างเข้มข้น พร้อมฝากประชาชนใช้ชีวิตอย่างมีสติ   อย่าประมาทในการเดินทางช่วงวันหยุดที่เหลือ
นายกรัฐมนตรีห่วงใยสถานการณ์  โควิด-19  ให้ทุกหน่วยงานดําเนินทุกมาตรการอย่างเข้มข้น พร้อมฝากประชาชนใช้ชีวิตอย่างมีสติ   อย่าประมาทในการเดินทางช่วงวันหยุดที่เหลือ
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวง กลาโหม ได้ติดตามสถานการณ์โควิด-19 และการเดินทางของประชาชน ตลอดช่วงวันหยุดทื่ผ่านมาด้วยความห่วงใย พร้อมสั่งทุกหน่วยงานให้ดําเนินทุกมาตรการอย่างเข้มข้น ทั้งการจัดเตรียมความพร้อมของโรงพยาบาลสนาม และเร่งการฉีดวัคซีนป้องกันโควิด-19 ที่ได้เพิ่มเติมมาอีกจํานวน 1,000,000 โดสในเดือนนี้
สําหรับแผนการกระจายวัคซีนโควิด-19 จํานวน 1 ล้านโดสในเดือนเมษายนนี้ มีเป้าหมายเพื่อควบคุมการระบาดในพื้นที่สีแดง และกระจายให้กลุ่มเป้าหมายใน 77 จังหวัด ประกอบด้วย 9 จังหวัดขนาดใหญ่พิเศษ ได้แก่ เชียงใหม่ ชลบุรี ขอนแก่น อุดรธานี นครราชสีมา บุรีรัมย์ อุบลราชธานีและนครศรีธรรมราช  13 จังหวัดขนาดใหญ่ ประกอบด้วย เชียงรายนครสวรรค์ นนทบุรี ปทุมธานีสมุทรปราการ ร้อยเอ็ด สกลนครสุรินทร์ ชัยภูมิ ศรีสะเกษ สุราษฎร์ธานีและสงขลา และ 56 จังหวัดขนาดเล็ก อาทิ แม่ฮ่องสอนลําพูน นครนายก ลพบุรี เลย บึงกาฬ เป็นต้น แบ่งเป็น สําหรับบุคลากรทางการแพทย์และสาธารณสุขด่านหน้า จํานวน 599,800 โดส ควบคุมโรคระบาด พื้นที่สีแดง 100,000 โดส ประชาชนที่มีโรคประจําตัว 147,200 โดส ตํารวจ/ทหาร ด่านหน้า จํานวน 54,320 โดส รวมทั้งสํารองไว้ใช้ในภาวะฉุกเฉิน 98,680 โดส  จนถึงวานนี้ (13 เมษายน 64 ) มีผู้ได้รับการฉีดวัคซีนโควิด 19 แล้ว 579,305 โดส เป็นผู้ได้รับวัคซีนเข็มแรก จํานวน 505,744 ราย และผู้ได้รับวัคซีนเข็มสอง จํานวน 73,561 ราย
นายอนุชา ฯ กล่าวเพิ่มเติมว่า "นายกรัฐมนตรียังเสียใจต่อการสูญเสียทั้งชีวิตและทรัพย์สิน ที่เกิดจากอุบัติเหตุจากการเดินทางในช่วงเทศกาลสงกรานต์นี้ด้วย โดยเฉพาะรถจักรยานยนต์ซึ่งยังคงเป็นยานพาหนะที่มีอุบัติเหตุสูงสุด โดยฝากความห่วงใยมาถึงพี่น้องประชาชนทุกคน ให้มีสติในการใช้ชีวิตประจําวัน ไม่ประมาทในการใช้รถใช้ถนน ตรวจสภาพรถยนต์และสภาพอากาศทุกครั้งก่อนออกเดินทาง เมาไม่ขับ เพื่อลดจํานวนอุบัติเหตุ ในช่วงวันหยุดที่เหลืออยู่  พร้อมชื่นชมพี่น้องประชาชนที่ให้ความร่วมมือปฏิบัติตามคําแนะนําและมาตรการสาธารณสุข ลดการรวมกลุ่ม หลีกเลี่ยงการเดินทาง เน้นทํางานที่บ้าน หรือ work from home  มั่นใจว่า ไทยจะสามารถควบคุมการแพร่ระบาดและลดจํานวนผู้ติดเชื้อไวรัสโควิด19 ได้อย่างรวดเร็ว"
-----------------
รัฐบาลไทย-ข่าวทำเนียบรัฐบาล-กสร. ยกระดับการให้บริการ อำนวยความสะดวกแก่ลูกจ้าง ประชาชน  ปรับปรุงการยื่นคำร้องทางสื่ออิเล็กทรอนิกส์
วันพุธที่ 14 เมษายน 2564
กสร. ยกระดับการให้บริการ อํานวยความสะดวกแก่ลูกจ้าง ประชาชน  ปรับปรุงการยื่นคําร้องทางสื่ออิเล็กทรอนิกส์
กรมสวัสดิการและคุ้มครองแรงงานปรับปรุงประกาศ หลักเกณฑ์และวิธีการยื่นคําร้องต่อพนักงานตรวจแรงงานตามมาตรา 123 แห่งพระราชบัญญัติคุ้มครองแรงงาน พ.ศ. 2541 ทางสื่ออิเล็กทรอนิกส์ เพื่อยกระดับการให้บริการภาครัฐในระบบดิจิทัล พร้อมทั้งอํานวยความสะดวกแก่ประชาชน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวว่า กรมสวัสดิการและคุ้มครองแรงงานได้ยกเลิกประกาศ เรื่องหลักเกณฑ์และวิธีการยื่นคําร้องต่อพนักงานตรวจแรงงานตามมาตรา 123 แห่งพระราชบัญญัติคุ้มครองแรงงาน พ.ศ. 2541 ทางสื่ออิเล็กทรอนิกส์ ฉบับวันที่ 15 ธันวาคม 2560 โดยปรับปรุงและออกประกาศฉบับใหม่มีผลบังคับใช้ตั้งแต่วันที่ 1 เมษายน 2564 เป็นต้นไป ซึ่งการปรับปรุงประกาศในครั้งนี้เพื่อยกระดับการบริหารงานและการให้บริการภาครัฐให้อยู่ในระบบดิจิทัล ประชาชนได้รับความสะดวกในการรับบริการและสามารถตรวจสอบการดําเนินงานของหน่วยงานภาครัฐได้ โดยมีสาระสําคัญได้แก่ ลูกจ้างหรือทายาทโดยธรรมของลูกจ้างซึ่งถึงแก่ความตายสามารถยื่นคําร้องต่อพนักงานตรวจแรงงานตามมาตรา 123 แห่งพระราชบัญญัติคุ้มครองแรงงาน พ.ศ. 2541 ทางสื่ออิเล็กทรอนิกส์ โดยลงทะเบียนขอรหัสผู้ใช้และรหัสผ่านทางเว็บไซต์ระบบบริการอิเล็กทรอนิกส์ของกรมสวัสดิการและคุ้มครองแรงงาน (eservice.labour.go.th) เมื่อได้รับรหัสดังกล่าวแล้วสามารถยื่นคําร้องตามขั้นตอนในระบบการให้บริการอิเล็กทรอนิกส์ได้ ทั้งนี้ขอให้เก็บรักษารหัสผู้ใช้และรหัสผ่านไว้เป็นความลับ เนื่องจากเป็นข้อมูลในการยืนยันตัวตนของผู้ใช้ระบบ และถือเป็นหลักฐานในการแสดงการลงลายมือชื่อของผู้ใช้ระบบในการติดต่อกับพนักงานตรวจแรงงานผ่านระบบอิเล็กทรอนิกส์
อธิบดี กสร. กล่าวเพิ่มเติมว่า การยื่นคําร้องผ่านระบบอิเล็กทรอนิกส์ของผู้ใช้ระบบถือเป็นหลักฐานการยื่นคําร้องเป็นหนังสือตามแบบที่อธิบดีกําหนด โดยผู้ใช้ระบบสามารถติดตามผล ส่งเอกสารเพิ่มเติม หรือยกเลิกคําร้องตามขั้นตอนที่กําหนดไว้ในระบบการให้บริการอิเล็กทรอนิกส์ได้ ในส่วนของบรรดาคําร้องที่ได้ยื่นตามประกาศกรมสวัสดิการและคุ้มครองแรงงาน เรื่องหลักเกณฑ์และวิธีการยื่นคําร้องต่อพนักงานตรวจแรงงานตามมาตรา 123 แห่งพระราชบัญญัติคุ้มครองแรงงาน พ.ศ. 2541 ทางสื่ออิเล็กทรอนิกส์ ลงวันที่ 15 ธันวาคม พ.ศ. 2560 ที่ยังอยู่ระหว่างการพิจารณาของพนักงานตรวจแรงงานก่อนประกาศนี้ใช้บังคับ ให้ดําเนินการต่อไปจนกว่าคําร้องที่ยื่นไว้จะถึงที่สุด